ddrg/super_eurlex huggingface dataset:
Rettens dom af 19. oktober 2022 — Sistem ecologica mod Kommissionen

(Sag T-81/21) (1)

(Forordning (EU, Euratom) nr. 883/2013 - undersøgelse af et tilfælde af svig vedrørende bundne afgifter, udligningstold og antidumpingtold på import af biodiesel til EU - OLAF’s meddelelse til de nationale toldmyndigheder - OLAF’s undersøgelsesrapport - annullationssøgsmål - retsakt, der ikke kan gøres til genstand for et søgsmål - erstatningssøgsmål - tilstrækkeligt kvalificeret tilsidesættelse af en retsregel, der tillægger borgerne rettigheder)

(2022/C 472/38)

Processprog: engelsk

Parter

Sagsøger:»Sistem ecologica« production, trade and services d.o.o. Srbac (Srbac, Bosnien-Herzegovina) (ved advokaterne D. Diris, D. Rjabynina, C. Kocks og C. Verheyen)

Sagsøgt: Europa-Kommissionen (ved J. Baquero Cruz og T. Materne, som befuldmægtigede)

Sagens genstand

Sagsøgeren har med sit søgsmål, der er anlagt i henhold til artikel 263 TEUF og 268 TEUF, nedlagt påstand dels om annullation af den endelige undersøgelsesrapport, som Det Europæiske Kontor for Bekæmpelse af Svig (OLAF) vedtog den 8. december 2020, og af afgørelser truffet af OLAF, som var indeholdt i en meddelelse af 9. juni 2020 til medlemsstaterne, i skrivelser af 25. og 27. november 2020 og i skrivelser af 8. og 21. december 2020, dels om erstatning for det tab, som sagsøgeren hævder at have lidt.

Konklusion

1) Europa-Kommissionen frifindes.

2) »Sistem ecologica« production, trade and services d.o.o. Srbac betaler sagsomkostningerne.

(1) EUT C 163 af 3.5.2021.
C 472/36

Rettens dom af 5. oktober 2022 — Basaglia mod Kommissionen

(Sag T-257/21) (1)

(Erstatning uden for kontrakt - aktindsigt - dokumenter vedrørende projekter for forskning og teknologisk udvikling - afgørelse, der afgrænser begæringen om aktindsigt og hvorved der gives delvist afslag på aktindsigt - Rettens delvise annullation af denne afgørelse - afgørelser fra de nationale retsinstanser - den anfægtede adfærd er ulovlig - årsagsforbindelse)

(2022/C 472/40)

Processprog: italiensk

Parter

Sagsøger: Giorgio Basaglia (Milano, Italien) (ved advokaterne G. Balossi, G. Borriello og F. Fimmanò)

Sagsøgt: Europa-Kommissionen (ved C. Ehrbar, F. Moro og A. Spina, som befuldmægtigede)

Sagens genstand

Med søgsmålet anlagt i henhold til artikel 268 TEUF har sagsøgeren nedlagt påstand om erstatning for den økonomiske og ikke-økonomiske skade samt for den skade på omdømmet, som sagsøgeren har lidt som følge af Europa-Kommissionens ulovlige afslag på sagsøgerens begæring om aktindsigt og denne institutions manglende opfyldelse af dom af 23. september 2020, Basaglia mod Kommissionen (T-727/19, ikke trykt i Sml., EU:T:2020:446).

Konklusion

1) Europa-Kommissionen frifindes.

2) Giorgio Basaglia betaler sagsomkostningerne.

(1) EUT C 252 af 28.6.2021.
2)

Kommissionens afgørelse C(2022) 870 final af 7. februar 2022 annulleres, for så vidt som der heri gives Hans-Wilhelm Saure afslag på aktindsigt i følgende dokumenter: — et bilag om tilbuddet afgivet af AstraZeneca (dokument nr. 1.2) — et dokument af 12. juni 2020 udvekslet mellem AstraZeneca og flere af medlemsstaternes regeringer med henblik på forhandling og indgåelse af en finansieringskontrakt (dokument nr. 2) — et udkast til en finansieringskontrakt sendt af AstraZeneca til regeringerne i flere medlemsstater den 24. juni 2020 (dokument nr. 3) — et dokument af 20. november 2020 vedrørende betalingen af den anden rate i henhold til forhåndskøbsaftalen indgået med AstraZeneca (dokument nr. 5) — præsentationerne brugt af AstraZeneca under styrelsesudvalgets møder den 4. december 2020, den 22. januar, den 1., den 11., den 19. og den 23. februar og den 11. marts 2021 (dokument nr. 6) — en præsentation brugt af AstraZeneca under et møde den 7. december 2020 (dokument nr. 7) — en præsentation brugt af AstraZeneca under et møde den 19. januar 2021 (dokument nr. 8) — et dokument vedrørende leveringsdatoer for vaccinerne (dokument nr. 9) ledsaget af fem bilag (dokument nr. 9.1-9.5) — en præsentation brugt af AstraZeneca under et møde i styrelsesudvalget den 25. januar 2021 (dokument nr. 10) — en del af de e-mails, der blev udvekslet mellem Kommissionen og AstraZeneca den 27. juli 2020 (dokument nr. 11).
Rettens dom af 12. oktober 2022 — Paesen mod EU-Udenrigstjenesten

(Sag T-88/21) (1)

(Personalesag - tjenestemand - ansatte ved EU-Udenrigstjenesten, der gør tjeneste i et tredjeland - delegationschef - prøvetid i en stilling med ledelsesansvar - endelig bedømmelsesrapport om prøvetiden i en stilling med ledelsesansvar - ikke-bebyrdende retsakt - afvisning - omplacering til en stilling uden ledelsesansvar på EU-Udenrigstjenestens hjemsted - begrundelsespligt - ret til at blive hørt - betingelser for anvendelse af artikel 11 i Kommissionens afgørelse C(2008) 5028/2 af 9. september 2008 om mellemledere - manglende tilførsel af dokumenter til den personlige aktmappe - tjenestens interesse - magtfordrejning - anmodning om bistand - afgørelse om afslag på anmodningen - ansvar)

(2022/C 463/36)

Processprog: fransk

Parter

Sagsøger: Sandra Paesen (Beersel, Belgien) (ved advokat M. Casado García-Hirschfeld)

Sagsøgt: Tjenesten for EU’s Optræden Udadtil (EU-Udenrigstjenesten) (ved S. Marquardt og R. Spáč, som befuldmægtigede)

Sagens genstand

Med sit søgsmål støttet på artikel 270 TEUF har sagsøgeren, Sandra Paesen, nedlagt påstand dels om annullation af for det første den endelige bedømmelsesrapport om hendes prøvetid i en stilling med ledelsesansvar, for det andet af afgørelsen truffet af Tjenesten for EU’s Optræden Udadtil (EU-Udenrigstjenesten) af 10. april 2020 om omplacering til en stilling uden ledelsesansvar, for det tredje af EU-Udenrigstjenestens afgørelse af 12. maj 2020 om afslag på sagsøgerens anmodning om bistand, dels om erstatning for det økonomiske og ikke-økonomiske tab, som sagsøgeren har lidt.

Konklusion

1) Tjenesten for EU’s Optræden Udadtil (EU-Udenrigstjenesten) frifindes.

2) Sandra Paesen betaler sagsomkostningerne.

(1) EUT C 138 af 19.4.2021.
C 463/37

Rettens dom af 5. oktober 2022 — WV mod CdT

(Sag T-618/21) (1)

(Personalesag - midlertidigt ansatte - sygeorlov - ubegrundede fravær - opsigelse af kontrakten uden varsel - ansættelsesvilkårenes artikel 16 - ansættelsesvilkårenes artikel 48, litra b) - ansvar)

(2022/C 463/52)

Processprog: fransk

Parter

Sagsøger: WV (ved advokaterne L. Levi og A. Champetier)

Sagsøgt: Oversættelsescentret for Den Europæiske Unions organer (ved M. Garnier, som befuldmægtiget, bistået af advokat B. Wägenbaur)

Sagens genstand

Med sit søgsmål i henhold til artikel 270 TEUF har sagsøgeren, WV, nedlagt påstand dels om annullation af afgørelsen truffet af direktøren for Oversættelsescentret for Den Europæiske Unions Organer (CdT) den 26. november 2020, hvorved hans tidsubegrænsede ansættelsesforhold blev bragt til ophør uden varsel, dels om erstatning for det tab, som han angiveligt har lidt som følge af disse afgørelser.

Konklusion

1) Afgørelsen af 26. november 2020, hvorved Oversættelsescentret for Den Europæiske Unions organer (CdT) bragte WV’s ansættelsesforhold som midlertidigt ansat til ophør, annulleres.

2) I øvrigt frifindes CdT.

3) CdT betaler sagsomkostningerne.

(1) EUT C 462 af 15.11.2021.
1)

Det er ufornødent at træffe afgørelse vedrørende påstanden om annullation af Europa-Parlamentets afgørelse A(2019) 8551 C (D 300153) af 15. januar 2021 (herefter »den anfægtede afgørelse«), for så vidt som Parlamentet gav afslag på aktindsigt i Kommissionens endelige revisionsberetning af 29. november 2019 med referencen ARES (2019) 7370050 vedrørende funktionen af de forvaltnings- og kontrolsystemer, som Den Tjekkiske Republik har indført med henblik på at undgå interessekonflikter.
Rettens dom af 12. oktober 2022 — Serrano Velázquez mod Parlamentet

(Sag T-589/21) (1)

(Regler for institutionerne - Parlamentets Udvalg for Andragender - andragende vedrørende de spanske myndigheders tilsidesættelse af EU-retten om grundlæggende rettigheder - afgørelse om henlæggelse af andragendet - begrundelsespligt)

(2022/C 463/50)

Processprog: spansk

Parter

Sagsøger: María Teresa Serrano Velázquez (Sevilla, Spanien) (ved advokat F.B. Vázquez Sánchez)

Sagsøgt: Europa-Parlamentet (ved P. López-Carceller og I. Liukkonen, som befuldmægtigede)

Sagens genstand

Med sit søgsmål anlagt i henhold til artikel 263 TEUF har sagsøgeren nedlagt påstand om annullation af afgørelse D 304048, der er truffet af Europa-Parlamentets Udvalg for Andragender den 8. juni 2021 og meddelt den 13. juli 2021, hvorved sagsøgerens andragende (nr. 242/2021) vedrørende den overtrædelse af foranstaltninger til beskyttelse af whistleblowere, der indberetter tilfælde af korruption, og den manglende sikring af de pågældende whistlebloweres grundlæggende rettigheder, som sagsøgeren mener at have været genstand for, blev afvist.

Konklusion

1) Europa-Parlamentet frifindes.

2) María Teresa Serrano Velázquez betaler sagsomkostningerne.

(1) EUT C 481 af 29.11.2021.
C 463/30

Rettens dom af 28. september 2022 — Oi Dromoi tis Elias mod Kommissionen

(Sag T-352/21) (1)

(Regler for institutionerne - valg af partnere til at gennemføre Europe Direct-aktiviteter (2021-2025) i Grækenland - procedure for indkaldelse af forslag - tildelingskriterier - afslag på ansøgning)

(2022/C 463/41)

Processprog: græsk

Parter

Sagsøger: Politistikos Organismos Oi Dromoi tis Elias (Kalamata, Grækenland) (ved advokat S. Vardalas)

Sagsøgt: Europa-Kommissionen (ved A. Bouchagiar og F. Erlbacher, som befuldmægtigede)

Sagens genstand

Med sit søgsmål anlagt i henhold til artikel 263 TEUF har sagsøgeren nedlagt påstand om annullation af afgørelse Ares (2021) 2580204, der fremgår af Europa-Kommissionens skrivelse af 16. april 2021, hvorved denne afviste sagsøgerens anmodning om deltagelse som partner med ansvaret for at varetage aktiviteter i programmet Europe Direct i Grækenland (ED-GREECE-2020).

Konklusion

1) Europa-Kommissionen frifindes.

2) Politistikos Organismos Oi Dromoi tis Elias bærer sine egne omkostninger og betaler de af Kommissionen afholdte omkostninger.

(1) EUT C 357 af 6.9.2021.
Rettens dom af 9. november 2022 — Société Elmar Wolf mod EUIPO — Fuxtec (Gengivelse af et dyrehoved)

(Sag T-596/21) (1)

(EU-varemærker - indsigelsessag - international registrering, hvor Den Europæiske Union er designeret - figurmærke, der gengiver et hoved - ældre nationalt figurmærke, der gengiver et hundehoved - ældre international registrering, hvor Den Europæiske Union er designeret - figurmærke, der gengiver et hundehoved - artikel 8, stk. 1, litra b), i forordning (EU) nr. 207/2009 - relativ registreringshindring - ingen risiko for forveksling)

(2023/C 15/49)

Processprog: engelsk

Parter

Sagsøger: Société Elmar Wolf (Wissembourg, Frankrig) (ved advokat N. Boespflug)

Sagsøgt: Den Europæiske Unions Kontor for Intellektuel Ejendomsret (EUIPO) (ved J. Ivanauskas, som befuldmægtiget)

Den anden part i sagen for appelkammeret ved EUIPO: Fuxtec GmbH (Herrenberg, Tyskland) (advokaterne M. Hammer og C. Koller)

Sagens genstand

Med sit søgsmål anlagt i henhold til artikel 263 TEUF har sagsøgeren nedlagt påstand om annullation af afgørelse truffet den 5. juli 2021 af Fjerde Appelkammer ved Den Europæiske Unions Kontor for Intellektuel Ejendomsret (EUIPO) (sag R 2834/2019-4).

Konklusion

1) Den Europæiske Unions Kontor for Intellektuel Ejendomsret (EUIPO) frifindes.

2) Da Société Elmar Wolf har tabt sagen, betaler selskabet sagsomkostningerne i overensstemmelse med EUIPO’s påstand herom.

(1) EUT C 462 af 15.11.2021.
1)

The Bazooka Companies, Inc. tillades at indtræde i sagen i stedet for The Topps Company, Inc. som sagsøger.
C 7/31

Rettens dom af 26. oktober 2022 — Gameageventures mod EUIPO (GAME TOURNAMENTS)

(Sag T-776/21) (1)

(EU-varemærker - ansøgning om EU-figurmærket GAME TOURNAMENTS - absolutte hindringer for registrering - manglende fornødent særpræg - artikel 7, stk. 1, litra b), i forordning (EU) 2017/1001 - beskrivende karakter - artikel 7, stk. 1, litra c), i forordning 2017/1001 - fornødent særpræg ikke opnået ved brug - artikel 7, stk. 3, i forordning 2017/1001 - begrundelsespligt - artikel 94, stk. 1, i forordning 2017/1001 - ret til at blive hørt - ligebehandling - princippet om god forvaltningsskik)

(2023/C 7/39)

Processprog: engelsk

Parter

Sagsøger: Gameageventures LLP (Folkestone, Det Forenede Kongerige) (ved advokat S. Santos Rodríguez)

Sagsøgt: Den Europæiske Unions Kontor for Intellektuel Ejendomsret (EUIPO) (ved T. Frydendahl, som befuldmægtiget)

Sagens genstand

Med sit søgsmål anlagt i henhold til artikel 263 TEUF har sagsøgeren nedlagt påstand om annullation af afgørelse truffet den 5. oktober 2021 af Femte Appelkammer ved Den Europæiske Unions Kontor for Intellektuel Ejendomsret (EUIPO) (sag R 211/2021-5).

Konklusion

1) Den Europæiske Unions Kontor for Intellektuel Ejendomsret (EUIPO) frifindes.

2) Gameageventures LLP betaler sagsomkostningerne.

(1) EUT C 64 af 7.2.2022.
Rettens dom af 9. november 2022 — Pharmadom mod EUIPO — Wellstat Therapeutics (WELLMONDE)

(Sag T-601/21) (1)

(EU-varemærker - indsigelsessag - ansøgning om EU-ordmærket WELLMONDE - det ældre nationale ordmærke WELL AND WELL - relativ registreringshindring - ingen risiko for forveksling - ingen lighed mellem tegnene - artikel 8, stk. 1, litra b), i forordning (EF) nr 207/2009 [nu artikel 8, stk. 1, litra b), i forordning (EU) 2017/1001])

(2023/C 7/35)

Processprog: engelsk

Parter

Sagsøger: Pharmadom (Boulogne Billancourt, Frankrig) (ved advokat M.-P. Dauquaire)

Sagsøgt: Den Europæiske Unions Kontor for Intellektuel Ejendomsret (EUIPO) (ved N. Lamsters og J. Crespo Carrillo, som befuldmægtigede)

Den anden part i sagen for appelkammeret ved EUIPO og intervenient ved Retten: Wellstat Therapeutics Corp. (Rockville, Maryland, De Forenede Stater) (ved advokat M. Graf)

Sagens genstand

Med sit søgsmål anlagt i henhold til artikel 263 TEUF har sagsøgeren nedlagt påstand om annullation af afgørelse truffet den 23. juni 2021 af Femte Appelkammer ved Den Europæiske Unions Kontor for Intellektuel Ejendomsret (EUIPO) (sag R 1776/2020-5).

Konklusion

1) Den Europæiske Unions Kontor for Intellektuel Ejendomsret (EUIPO) frifindes.

2) Pharmadom betaler sagsomkostningerne.

(1) EUT C 481 af 29.11.2021.
Rettens dom af 19. oktober 2022 — Louis Vuitton Malletier mod EUIPO — Wisniewski (Gengivelse af et skakternmønster II)

(Sag T-275/21) (1)

(EU-varemærker - ugyldighedssag - international registrering, hvor Den Europæiske Union er designeret - figurmærke, der gengiver et skakternmønster - absolut ugyldighedsgrund - fornødent særpræg ikke opnået ved brug - artikel 7, stk. 3, og artikel 51, stk. 2, i forordning (EF) nr. 40/94 (nu artikel 7, stk. 3, og artikel 59, stk. 2, i forordning (EU) 2017/1001) - samlet bedømmelse af beviser for fornødent særpræg opnået ved brug - geografisk rækkevidde for beviserne for fornødent særpræg opnået ved brug - beviser vedrørende brugen af et varemærker på internettet - beviser vedrørende sager om krænkelse)

(2023/C 7/33)

Processprog: engelsk

Parter

Sagsøger: Louis Vuitton Malletier (Paris, Frankrig) (ved advokaterne P. Roncaglia, N. Parrotta og P.-Y. Gautier)

Sagsøgt: Den Europæiske Unions Kontor for Intellektuel Ejendomsret (EUIPO) (ved J. Crespo Carrillo, som befuldmægtiget)

Den anden part i sagen for appelkammeret ved EUIPO: Norbert Wisniewski (Warszawa, Polen)

Sagens genstand

Med søgsmålet støtte på artikel 263 TEUF har sagsøgeren nedlagt påstand om annullation og omgørelse af afgørelse truffet den 25. februar 2021 af Femte Appelkammer ved Den Europæiske Unions Kontor for Intellektuel Ejendomsret (EUIPO) (sag R 1307/2020-5).

Konklusion

1) Den Europæiske Unions Kontor for Intellektuel Ejendomsret (EUIPO) frifindes.

2) Louis Vuitton Malletier betaler sagsomkostningerne.

(1) EUT C 263 af 5.7.2021.
Rettens dom af 5. oktober 2022 — Múka mod Kommissionen

(Sag T-214/21) (1)

(Aktindsigt - forordning (EF) nr. 1049/2001 - dokumenter vedrørende procedurer for kontrol med statsstøtte - afslag på aktindsigt - artikel 4, stk. 2, tredje led, i forordning nr. 1049/2001 - undtagelse vedrørende beskyttelsen af formålet med inspektioner, undersøgelser og revision - generel formodning for afslag på aktindsigt - mere tungtvejende offentlig interesse)

(2022/C 472/39)

Processprog: engelsk

Parter

Sagsøger: Ondřej Múka (Prag, Den Tjekkiske Republik) (ved advokat P. Kočí)

Sagsøgt: Europa-Kommissionen (ved C. Ehrbar og K. Herrmann, som befuldmægtigede)

Sagens genstand

Med søgsmålet støttet på artikel 263 TEUF har sagsøgeren for Retten nedlagt påstand om, for det første, at Europa-Kommissionens skrivelse af 27. oktober 2020, hvorved sagsøgerens oprindelige begæring om aktindsigt af 17. september 2020 i dokumenter, som sagsøgeren havde udvekslet med Den Tjekkiske Republik, blev afslået, og afgørelse C(2021) 1320 final af 21. februar 2021 om afslag på sagsøgerens genfremsatte begæring om aktindsigt i disse dokumenter af 12. november 2020, annulleres, og for det andet, at Kommissionen tilpligtes at udlevere alle de dokumenter og oplysninger, der er omhandlet i sagsøgerens begæring af 17. september 2020, til sagsøgeren.

Konklusion

1) Europa-Kommissionen frifindes.

2) Ondřej Múka bærer sine egne omkostninger og betaler de af Kommissionen afholdte omkostninger.

(1) EUT C 242 af 21.6.2021.
1)

Afgørelsen truffet den 26. maj 2021 af Andet Appelkammer ved Den Europæiske Unions Kontor for Intellektuel Ejendomsret (EUIPO) (sag R 909/2020-2) annulleres, for så vidt som den vedrører tjenesteydelser, for hvilke der alene er konstateret en svag grad af lighed.
C 35/52

Rettens dom af 23. november 2022 — Zeta Farmaceutici mod EUIPO — Specchiasol (EUPHYTOS)

(Sag T-515/21) (1)

(EU-varemærker - ugyldighedssag - EU-ordmærket EUPHYTOS - det ældre EU-figurmærke EuPhidra - bevis for reel brug af det ældre varemærke - artikel 56, stk. 2, og artikel 43, stk. 2, i forordning (EF) nr. 40/94 (nu artikel 64, stk. 2, og artikel 47, stk. 2, i forordning (EU) 2017/1001) - relevante perioder - fremlæggelse af beviser for første gang for appelkammeret - appelkammerets skønsbeføjelse - kvalificering som nye eller supplerende beviser - artikel 95, stk. 2, i forordning 2017/1001 - artikel 27, stk. 4, i delegeret forordning (EU) 2018/625)

(2023/C 35/61)

Processprog: italiensk

Parter

Sagsøger: Zeta Farmaceutici SpA (Vicence, Italien) (ved advokaterne F. Celluprica, F. Fischetti og F. De Bono)

Sagsøgt: Den Europæiske Unions Kontor for Intellektuel Ejendomsret (EUIPO) (ved S. Scardocchia, J. Crespo Carrillo og D. Hanf, som befuldmægtigede)

Den anden part i sagen for appelkammeret ved Retten: Specchiasol Srl (Bussolengo, Italien)

Sagens genstand

Med sit søgsmål anlagt i henhold til artikel 263 TEUF har sagsøgeren nedlagt påstand om annullation af afgørelse truffet den 10. juni 2021 af Første Appelkammer ved Den Europæiske Unions Kontor for Intellektuel Ejendomsret (EUIPO) (sag R 2094/2019-1).

Konklusion

1) Afgørelsen truffet den 10. juni 2021 af Første Appelkammer ved Den Europæiske Unions Kontor for Intellektuel Ejendomsret (EUIPO) (sag R 2094/2019-1) annulleres.

2) I øvrigt frifindes EUIPO.

3) EUIPO bærer sine egne omkostninger og betaler de af Zeta Farmaceutici SpA afholdte omkostninger.

(1) EUT C 422 af 18.10.2021.
C 35/51

Rettens dom af 7. december 2022 — Neoperl mod EUIPO (Gengivelse af en cylinderformet sanitær indsatsdel)

(Sag T-487/21) (1)

(EU-varemærker - ansøgning om et EU-varemærke, der gengiver en cylinderformet sanitær indsatsdel - taktilt positionsvaremærke - absolutte registreringshindringer - lovgivningens anvendelsesområde - ex officio prøvelse - appelkammerets undersøgelse af det fornødne særpræg - artikel 7, stk. 1, litra b), i forordning nr. 207/2009 [nu artikel 7, stk. 1, litra b), i forordning 2017/1001] - tegn, der ikke kan udgøre et EU-varemærke - manglende præcis og fuldstændig grafisk gengivelse, der kan stå alene, når henses til helhedsindtrykket af det taktile tegn - artikel 4 og artikel 7, stk. 1, litra a), i forordning (EF) nr. 207/2007 [nu artikel 4 og artikel 7, stk. 1, litra a), i forordning (EU) 2017/1001)

(2023/C 35/60)

Processprog: tysk

Parter

Sagsøger: Neoperl AG (Reinach, Schweiz) (ved advokat U. Kaufmann

Sagsøgt: Den Europæiske Unions Kontor for Intellektuel Ejendomsret (EUIPO) (ved T. Klee og D. Hanf, som befuldmægtigede)

Sagens genstand

Sagsøgeren har med sit søgsmål anlagt i henhold til artikel 263 TEUF nedlagt påstand om annullation af afgørelse truffet den 3. juni 2021 af Femte Appelkammer ved EUIPO ved Den Europæiske Unions Kontor for Intellektuel Ejendomsret (EUIPO) (sag R 2327/2019 5).

Konklusion

1) Afgørelsen, der blev truffet den 3. juni 2021 af Femte Appelkammer ved Den Europæiske Unions Kontor for Intellektuel Ejendomsret (EUIPO) (sag R 2327/2019-5), annulleres.

2) EUIPO betaler sagsomkostningerne.

(1) EUT C 391 af 27.9.2021.
Rettens dom af 30. november 2022 — KN mod Parlamentet

(Sag T-401/21) (1)

(Regler for institutionerne - ansat i EØSU - dechargeproceduren i forbindelse med gennemførelsen af EØSU’s budget for regnskabsåret 2019 - Parlamentets beslutning om udpegning af sagsøgeren som værende ophavsmanden til psykisk chikane - annullationssøgsmål - retsakt, der ikke kan gøres til genstand for søgsmål - afvisning - erstatningssøgsmål - beskyttelse af personoplysninger - uskyldsformodning - pligt til fortrolighed - princippet om god forvaltning - proportionalitet - tilstrækkeligt kvalificeret tilsidesættelse af en bestemmelse, som tillægger borgerne rettigheder)

(2023/C 35/59)

Processprog: fransk

Parter

Sagsøger: KN (ved advokaterne M. Casado García Hirschfeld og M. Aboudi)

Sagsøgt: Europa-Parlamentet (ved R. Crowe, C. Burgos og M. Allik, som befuldmægtigede)

Sagens genstand

Med søgsmålet har sagsøgeren nedlagt påstand om, for det første, på grundlag af artikel 263 TEUF, annullation af Europa-Parlamentets afgørelse (EU, Euratom) 2021/1552 af 28. april 2021 om decharge for gennemførelsen af Den Europæiske Unions almindelige budget for regnskabsåret 2019, Sektion VI — Det Europæiske Økonomiske og Sociale Udvalg (EUT 2021, L 340, s. 140), og af Europa-Parlamentets beslutning (EU) 2021/1553 af 29. april 2021 med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2019, Sektion VI — Det Europæiske Økonomiske og Sociale Udvalg (EUT 2021, L 340, s. 141), og, for det andet, på grundlag af artikel 268 TEUF, erstatning af det tab, som han har lidt som følge af de anfægtede retsakter.

Konklusion

1) Europa-Parlamentet frifindes.

2) KN betaler sagsomkostningerne.

(1) EUT C 338 af 23.8.2021.
1)

Kommissionens gennemførelsesafgørelse (EU) 2021/261 af 17. februar 2021 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) annulleres, for så vidt som den pålægger Den Italienske Republik en standardkorrektion på 2 % vedrørende arealstøtte tildelt i Italien for et beløb på 67 368 272,99 EUR for ansøgningsåret 2017.
1)

Afgørelsen truffet den 28. september 2021 af Fjerde Appelkammer ved Den Europæiske Unions Kontor for Intellektuel Ejendomsret (EUIPO) (sag R 2126/2020 4) annulleres, for så vidt som beviset for den reelle brug af EU-ordmærket Fohlenelf er blevet afvist med hensyn til »sæber« i klasse 3, »selvklæbende folie af papir eller plastic, selvklæbende etiketter« i klasse 16, »porcelæn og keramik« i klasse 21, og ligeledes med hensyn til »dunke«, for så vist som der er tale om en underkategori af varer, som fungerer som »beholdere til husholdnings- og køkkenbrug« ligeledes i klasse 21, »badehåndklæder af tekstilmateriale« i klasse 24 og »spil, legetøj« i klasse 28.